سؤال وجودي ليه بتاع الجامعه الخاصه بيتعلم احسن وبعد ما يخلص بتتفتح ليه ابواب الشركات كلها وبتاع الحكومه بيتسحل ويتمرمط يعني هو ذنبنا ان ربنا كرمنا وفرحنا اهلنا ودخلنا جامعه عامه على اعتبار اننا نرحمهم من المصاريف بس في الحقيقه انا بنزودهم على المدى البعيد يعني ليه الظلم دا
مش بيتعلم أحسن ، ومش بتتفتح له أبواب الشركات ولا حاجة ، الكلام دا في جامعات معدودة جدًا في مصر زي الجامعة الامريكية والجامعة الألمانية ، غير كده الباقي أقرب للحكومي ، دا أولًا.  ثانيًا : التعليم منظومة رأسمالية في عصرنا الحالي ، حاول تتصالح مع هذه الحقيقة ، معاك فلوس كويسة هتتعلم في مكان كويس ، مش معاك خلاص.  ثالثًا : ما تقعدش تندب حظك والإنترنت مليان مصادر تعلم قد كده ، فبدل ما تشتكي ، اتعلم ، والإنترنت فلوسه أقل بكتير.  رابعًا : مشكلة اللي عاوز يتعلم مش هتكون في جامعة خاص كان وللا جامعة عامة ، لو عاوز يتعلم بجد هيعرف يتعلم.  خامسًا : إحمد ربنا إنك ما كلفتش أهلك واستفيد من كده الله يخليك.